
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 361 


25 Μαΐου 1999 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επικύρωση καθορισμού οριογραμμής ρέμματος στο 
Ν. Θεσσαλονίκης. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων, όρων και περιορισμών δόμησης 
του οικισμού Χαράκι της κοιν. Μαλώνας Ν. Ρόδου 2 


Τροποποίηση σχεδίου πόλης Άργους στην παρ. Π. Μα¬ 
ρίνου στο οικοδομικό τετράγωνο 54 με έγκριση της 
ήδη υπάρχουσας διαμορφωμένης οδού. 3 


ΑΝΑΚΟΙΝΩΣΕΙΣ 


Ανακοίνωση της γενομένης παρακατάθεσης αποζη¬ 
μίωσης λόγω προσκύρωσης οικοπεδικού τμήματος 
στις Σέρρες. 4 


ΑΠ ΑΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. ΤΥ οικ. 07/3876 (1) 

Επικύρωση καθορισμού οριογραμμής ρέμματος στο 
Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 6 του Ν. 880/79 περί καθο¬ 
ρισμού των οριογραμμών ρεμμάτων. 

2. Τις διατάξεις του Π.Δ. 183/9/5.6.86 για μεταβίβαση 
αρμοδιοτήτων στους Νομάρχες. 

3. Την με αριθμ. ΤΥ 07/9566/9.1.98 απόφαση της Δ.Τ.Υ. 
Ν.Θ. και το συνοδευτικό Τοπογραφικό Διάγραμμα με την 
οποία έγινε καθορισμός της οριογραμμής του ρέμματος 
που βρίσκεται σε τμήμα αυτού εκτός σχεδίου στο Αγρό¬ 
κτημα Τριαδίου, Νομού Θεσσαλονίκης. 

4. Την οριστική Διανομή του Υπουργείου Γεωργίας 
έτους 1931. 

5. Το υπ’ αριθμ. 5955/12.12.97 έγγραφο του Δήμου Θέρ¬ 
μης, αποφασίζουμε: 

Επικυρώνουμε το Τοπογραφικό Διάγραμμα που συνο¬ 
δεύει την με αριθμό 07/9566/9.1.1998 απόφαση της 
Δ.Τ.Υ.Ν.Θ. με την οποία καθορίζεται η οριογραμμή σε 
τμήμα του ρέμματος που βρίσκεται εκτός σχεδίου στο 
Αγρόκτημα Τριαδίου Νομού ΘεσΜκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 3 Μαΐου 1999 
Ο Νουάονηο 

ΚΩΝ/ΝΟΣ ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 266 (2) 

Καθορισμός ορίων, όρων και περιορισμών δόμησης του 
οικισμού Χαράκι της κοιν. Μαλώνας Ν. Ρόδου. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 
Έχοντας υπόψη: 

1. Τις διατάξεις του Π.Δ. 24.4/3.5.1985 (ΦΕΚ 181Δ) «Πε¬ 
ρί τρόπου καθορισμού ορίων οικισμού της χώρας, κατη¬ 
γορίες αυτών και καθορισμός όρων και περιορισμών δό¬ 
μησης» όπως τροποποιήθηκε με το Π.Δ. της 24.5/16.5.89 
(ΦΕΚ293Δ'). 

2. Τις προτάσεις των ιδιωτών μελετητών Μηχανικών 
στους οποίους ανατέθηκε σχετική μελέτη στα πλαίσια 
του προγράμματος των ανοικτών πόλεων που αναφέρο- 
νται στον προσδιορισμό των ορίων του υπόψη οικισμού. 

3. Τα δελτία αρχιτεκτονικής αναγνώρισης των οικισμών 
που συμπληρώθηκαν από τους μελετητές σύμφωνα με τις 
σχετικές προδιαγραφές του Υ.Χ.Ο.Π. 

4. Τα πληθυσμιακά στοιχεία της τελευταίας απογραφής 
της ΕΣΥΕ. 

5. Το υπ’ αριθ. 5446/95 έγγραφο της Δ/νσης Δασών 
Δωδ/σου. 

6. Το υπ’ αριθ. 5944/93 έγγραφο της Δνσης Γεωργίας 
Δωδ/σου. 

7. Το υπ’ αριθ. 3551/93 έγγραφο της 4ης Εφορίας Αρ¬ 
χαιοτήτων Δωδ/σου. 

8. Την υπ’ αριθ. 114/96 απόφαση Κ.Σ. Μαλώνας. 

9. Την γνώμη του Περιφερειακού Συμβουλίου Χ.Ο.Π. με 
αριθ. Πρακ. Νο 2/98 θέμα 6ο για τα όρια, την κατηγοριο- 
ποίηση και για τον καθορισμό όρων δόμησης του οικι¬ 
σμού, αποφασίζουμε: 

1. Καθορίζουμε τα όρια του οικισμού Χαράκι της κοιν. 
Μαλώνας Ν. Ρόδου όπως αυτά φαίνονται στο θεωρημένο 
την 10.12.98 από τον προϊστάμενο του Γραφείου ΠΕ.ΧΩ 
Ρόδου Νικόλαο Φαρμακίδη διάγραμμα οικισμού, υπό κλ. 
1:5000 που συνοδεύει την Απόφαση. 

2. Εγκρίνουμε την κατηγοριοποίηση του οικισμού Χα¬ 
ράκι της κοιν. Μαλώνας Ν. Ρόδου. 

Θέση στο χώρο: (Α2) Παραλιακός Τουριστικός 
Βαθμός προστασίας: (Β2) Ενδιαφέρον 
Δυναμικότητα: (Γ1) Δυναμικός 
Βαθμός διασποράς: (Δ1) Συνεκτικός 
Μέγεθος: (Ε2) Μεσαίος 

3. Εγκρίνουμε τους γενικούς και ειδικούς όρους δόμη¬ 
σης: 

Α. Γ ενικοί όροι 

α. Εντός των ορίων του οικισμού ισχύουν οι γενικοί όροι 
δόμησης που προβλέπονται στο Π.Δ. της 24.4/3.5.85 


(ΦΕΚ 181 Δ') όπως τροποποιήθηκε με το Π.Δ. της 
25.4/16.5.89 (ΦΕΚ 293Δ). 

β. Εντός του συνεκτικού τμήματος του οικισμού ορίζε¬ 
ται αρτιότητα 300 τ.μ. 

γ. Εντός του διάσπαρτου τμήματος του οικισμού ορίζε¬ 
ται αρτιότητα 1.000 τ.μ. 

δ. Κατά παρέκκλιση εντός των ορίων του οικισμού θεω¬ 
ρούνται άρπα τα οικόπεδα με όποιο εμβαδόν είχαν την 
3.5.85 ημέρα δημοσίευσης του από 24.4.85 Π.Δ/τος. 

Β. Ειδικοί όροι δόμησης 

α. Στο διάσπαρτο τμήμα σε οποιαδήποτε διαμορφωμέ¬ 
νη κοινοτική ή επαρχιακή οδό επιβάλλεται προκήπιο πλά¬ 
τους 4.00 μ. από το ρείθρο του δρόμου. 

Σε περίπτωση προσθήκης ή αναστήλωσης ακολουθεί¬ 
ται η διαμορφωμένη από τα νομίμως υφιστάμενα χτίσμα¬ 
τα οικοδομική γραμμή. 

β. Στο παραλιακό τμήμα του οικισμού ορίζεται γραμμή 
δόμησης σε απόσταση 4.00 μ. από το όριο του υφισταμέ¬ 
νου πεζόδρομου. 

γ. Εντός των ορίων του οικισμού το κτίριο τοποθετείται 
σε απόσταση μεγαλύτερη των 15μ. από την όχθη του ράμ¬ 
ματος. 

δ. Απαγορεύονται οι συνεχείς εξώστες κατά μήκος των 
όψεων των κτιρίων οι οποίοι δεν μπορούν να υπερβαίνουν 
το 50% του μήκους της αντίστοιχης όψης του κτιρίου. 

ε. Το σύνολο της επιφάνειας των ανοιγμάτων δεν δύνα- 
ται να υπερβαίνει το 25% της επιφάνειας των αντίστοιχων 
όψεων. 

Οι λοιπές ενδείξεις του συνημμένου δελτίου αρχιτεκτο¬ 
νικής αναγνώρισης είναι δυνητικές για τον ιδιοκτήτη ή με¬ 
λετητή. 

4. Πριν από οποιαδήποτε κατάτμηση οικοπέδων εντός 
των ορίων του οικισμού, θα πρέπει να θεωρείται το σχετι¬ 
κό τοπογραφίκο διάγραμμα από το Τμήμα Πολεοδομίας 
και Πολεοδομικών Εφαρμογών της Νομ. Αυτοδ. 
Δωδ/σου, ώστε να εξασφαλίζεται η συνέχεια των υπαρ¬ 
χόντων κοινοχρήστων χώρων και η δημιουργία νέων κοι¬ 
νοχρήστων χώρων σύμφωνα με τα οριζόμενα στις διατά¬ 
ξεις της παρ. 1 του άρθρ. 6 του από 24.4.85 Π.Δ. 

5. Κατά τα λοιπά ισχύουν τα οριζόμενα στο Π.Δ. της 
24.4/3.5.85 (ΦΕΚ 181 Δ') όπως τροποποιήθηκε με το Π.Δ. 
της 25.4/16.5.85 (ΦΕΚ293Δ'). 

7. Η απόφαση αυτή δεν δημιουργεί δαπάνη εις βάρος 
του κρατικού προϋπολογισμού και του οικείου Ο.Τ.Α. 

8. Η ισχύς της παρούσας άρχεται από της δημοσιεύσε- 
ώς της στην Εφημερίδα της Κυβερνήσεως. 

9. Η απόφαση αυτή να δημοσιευθεί στην Εφημερίδατης 
Κυβερνήσεως. 

Ρόδος, 27 Απριλίου 1999 

Ο Γενικός Γραμματέας Περιφέρειας 
ΙΩΑΝΝΗΣ ΓΙΩΤΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ.οικ. 22891/1149 (3) 

Τροποποίηση σχεδίου πόλης Αργους στην παρ. Π. Μαρί¬ 
νου στο οικοδομικό τετράγωνο 54 με έγκριση της ήδη 

υπάρχουσας διαμορφωμένης οδού. 

Ο ΝΟΜΑΡΧΗΣ ΑΡΓΟΛΙΔΑΣ 

Έχοντας υπόψη: 

1. Τις διατάξεις του από 17.7.23 Ν.Δ/τος «περί σχεδίων 
πόλεων κ.λπ.» όπως αυτό τροποποιήθηκε και ισχύει μέχρι 
σήμερα. 

2. Τις διατάξεις του Ν. 1558/85 «Κυβέρνηση και κυβερ¬ 
νητικά όργανα». 

3. Τις διατάξεις του Ν. 1557/85 «περί Γενικού Οικοδομι¬ 
κού Κανονισμού (Γ.Ο.Κ.)». 

4. Τις διατάξεις του Ν. 2508/97 «βιώσιμη οικιστική ανά¬ 
πτυξη των πόλεων και οικισμών της χώρας και άλλες δια¬ 
τάξεις» που δημοσιεύτηκε στο ΦΕΚ 124Ατης 13.6.1997. 

5. Την 6212/2657/18.9.95 (ΦΕΚ 702Β) «κοινή απόφαση 
Υπ. Εσωτερικών, Δημ. Τάξης και ΥΠΕΧΩΔΕ» με την οποία 
μεταβιβάζεται στο Νομάρχη η αρμοδιότητα τροποποιή¬ 
σεων του εγκεκριμένου σχεδίου πόλης και καθορισμού 
ορίων και περιορισμών δόμησης. 

6. Το Π.Δ. 183/9.5.86 (ΦΕΚ 70/86) «περί αρμοδιοτήτων 
Νομάρχου». 

7. Τον εσωτερικό κανονισμό οργάνωσης και λειτουρ¬ 
γίας της Ν.Α.Α. (ΦΕΚ368β/4.5.95). 

8. Τον Ν. 2218/94 «ίδρυση Νομαρχιακής Αυτοδιοίκησης 
τροποποίηση διατάξεων για την πρωτοβάθμια αυτοδιοί¬ 
κηση και την Περιφέρεια (ΦΕΚ 90α/13.6.94). 

9. Τον Ν. 2240/94 «Συμπλήρωση διατάξεων για την Νο¬ 
μαρχιακή Αυτοδιοίκηση και άλλες διατάξεις». 

10. Την με αριθμό Ο - 4383/15.4.78 απόφαση Νομάρχη 
Αργολίδας (ΦΕΚ 217Δ) «περί τροποποιήσεων του σχεδί¬ 
ου πόλης Άργους». 

11. Το Π .Δ. 4.1.1979 (ΦΕΚ 80Δ) «περί εγκρίσεως όρων 
δόμησης πόλης Άργους». 

12. Την τηρηθείσα διαδικασία τροποποίησης σχεδίου 
πόλης σύμφωνα με το Ν.Δ. 17.7.23 και την εγκύκλιο 1/61 


ΥΔΕ «περί υποβλητέων στοιχείων προτάσεων έγκρισης 
τροποποίησης πολεοδομικών σχεδίων». 

13. Την από 9.12.1996 αίτηση των 1) Γεωργίου Κουγιά 
2) Ειρήνης Κουγιά 3) Γεωργίου Πούλου περί τροποποιή- 
σεως σχεδίου πόλης Άργους στο οικοδομικό τετράγωνο 
54 μπροστά στην ιδιοκτησία τους. 

14. Την 197/1977 απόφαση του Δημοτικού Συμβουλίου 
Άργους με την οποία ομόφωνα γνωμοδοτεί υπέρ της προ- 
τεινόμενης τροποποίησης. 

15. Το τοπογραφικό διάγραμμα σε κλ. 1:500 του τοπο¬ 
γράφου μηχανικού Γιάννη Π. Ρουβέλα και την σχετική τε¬ 
χνική έκθεση που το συνοδεύει. 

16. Την από 24.7.98 αρ. πρωτ. οικ. 4855/274 εισήγηση 
της Δ.Π.Χ.Π. προς το Ν. ΣΧΟΠ. 

17. Το υπ’ αριθμ. πρωτ. 26/14/20.7.98 απόσπασμα πρα¬ 
κτικού Ν. ΣΧΟΠ με το οποίο γνωμοδοτεί θετικά για την 
τροποποίηση, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου σχεδίου 
πόλης Άργους στο Ο.Τ. 54 με έγκριση του ήδη διαμορ¬ 
φωμένου δρόμου με στοιχεία Α-Κ-Β-Γ-Δ-Ε-Ζ-Η-Θ-Ι όπως 
περιγράφεται στο σε κλίμακα 1:500 τοπογραφικό διά¬ 
γραμμα θεωρημένο από τον προϊστάμενο ΔΠΧΠ που συ¬ 
νοδεύει την παρούσα και αποτελεί αναπόσπαστο μέρος 
αυτής. 

Άρθρο 2 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού 
ούτε σε βάρος του προϋπολογισμού του Δήμου Άργους. 

Άρθρο 3 

Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ναύπλιο 5 Μαΐου 1999 
Ο Νομάρχης 

ΑΝΑΣΤΑΣΙΟΣ ΣΑΛΕΣΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ (4) 

Ανακοίνωση της γενομένης παρακατάθεσης αποζημίω¬ 
σης λόγω προσκύρωσης οικοπεδικού τμήματος στις 
Σέρρες. 

Με το υπ’ αριθμ. 33526/29.4.1999 γραμμάτιο σύστασης 
παρακαταθήκης του Γραφείου Παρακαταθηκών και Δα¬ 
νείων της Α' Δ.Ο.Υ. Σερρών παρακατατέθηκαν από τον 
Αθανάσιο Ξώνη του Κων/νου και Χρυσούλας το γένος 
Κων/νου Ξώνη συζ. Ανδρ. Πολίτου, κατοίκου Σερρών 
(Προφήτη Ηλία 45), το ποσό των τριακοσίων είκοσι τριών 
χιλιάδων (323.000) δραχμών υπέρ του εικαζομένου δικαι¬ 
ούχου ΔΗΜΟΥ ΣΕΡΡΩΝ ως αναφέρεται στην πράξη τα¬ 
κτοποίησης, που θα αναγνωριστεί με δικαστική απόφαση. 

Το παραπάνω ποσό αφορά αποζημίωση λόγω προσκύ¬ 
ρωσης για τα τμήματα 156 -158 -160 - 185α - 155 -158, 
εμβαδού 8,50 τ.μ. σύμφωνα με την αρ. 7/1947 πράξη Τα¬ 
κτοποίησης Αναλογισμού Αποζημίωσης της Δ/νσης Τεχν. 
Υπηρ. Ν. Σερρώ, που επικυρώθηκε με την αριθ. Τ.Υ. 
11220/24.6.1947 απόφαση του Νομάρχη Σερρών, για την 
εφαρμογή του ρυμοτομικού σχεδίου πόλεως Σερρών στο 


239 Ο.Π. επί της οδού Προφήτη Ηλία, περιοχή Προφήτη 
Ηλία. 

Η τιμή για την προσκυρούμενη έκταση καθορίστηκε 
στις 38.000 δραχμές ανάτ.μ. σύμφωνα με την με αριθμό 
195/5.12.1997 απόφαση του Μον. Πρωτ. Σερρών. 

Υπόχρεοι στην καταβολή της αποζημίωσης είναι οι πα¬ 
ραπάνω καταθέτες η οποία ιδιοκτησία τους έχει αύξ. αρ. 
32 με παλαιού οικοπέδου 91/32, πρώην ιδιοκτησία Βασι¬ 
λείου Χορταρά, ως αναφέρεται στην πράξη τακτοποίη¬ 
σης- 

Το ως άνω γραμμάτιο ποσού 323.000 δραχμών, (8,50 τ. μ. 
χ 38.000 δρχ.) κατατέθηκε στο Συμβολαιογράφο Σερρών 
Νικ. Βαδικόλια και συντάχθηκε σχετικά η υπ’ αριθμ. 
10.787/3.4.1999 πράξη κατάθεσης του γραμματίου αυτού. 

Η απόφαση αυτή θα δημοσιευθεί στην Εφημερίδα της 
Κυβερνήσεως. (Αριθ. διπλ. Είσπραξης 7938926/ 
29.4.1999 Δ.Ο.Υ. Α'ΣΕΡΡΩΝ). 

Σέρρες, 3 Μαΐου 1999 

Η Πληρεξούσια Δικηγόρος 
ΙΩΑΝΝΑ Γ. ΙΛΑΝΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


